open-index/open-wikipedia-markdown huggingface dataset:
Veriapila

**Veriapila** (*Trifolium incarnatum*) on punakukkainen, 20–35 senttimetriä korkea apilalaji.

## Ulkonäkö ja koko
### Varsi
Veriapila on yksivuotinen ja se kasvaa noin 20–35 senttimetriä korkeaksi. Sen pysty varsi on karvainen ja haaraton. Sen lehdet kasvavat varressa kierteisesti, ja niissä on korvakkeet ja ruodit. Lehtilavassa on kolme vastapuikeaa tai vastaherttaista lehdykkää. Lehtilaita on karvainen, ehyt ja lievästi mutkalaitainen.

### Kukinnot ja kukat
Veriapilan kukinnon teriöt ovat tummanpunaisia, 9–15 millimetriä pitkiä ja tyvestä yhdyslehtisiä. Terälehtiä on viisi. Verhiö on viisiliuskainen, ja siinä on ruskeaa karvoitusta. Heteitä on kymmenen. Emiö on yksilehtinen ja yksiluottinen. Kukinto on pitkäperäinen, pitkulainen tai lievästi kartiomainen ryhmä, joka on suurimmillaan noin viisi senttimetriä pitkä. Veriapila kukkii koko kesä–heinäkuusta syyskuuhun asti.

### Hedelmä
Hedelmä on pitkulainen palko, joka ei avaudu ja jää verhiön sisään. Siemenet ovat pyöreitä palloja, joiden koko on noin 2,5 millimetriä. Veriapila kuolee 3–4 viikon kuluttua siementen kasvattamisesta.

## Käyttö
Veriapilaa käytetään eläinrehuna ja maanparannuskasvina Yhdysvalloissa. Suomessa veriapilaa ei oikeastaan viljellä maatalouden käyttöön, mutta sitä kasvatetaan jonkin verran puutarhojen koriste- ja maanparannuskasvina.

## Levinneisyys
Veriapila on yleinen Euroopassa, jossa sitä kasvaa luonnonvaraisena. Suomessa sitä tavataan satunnaisena karkulaisena tienvarsilta, nurmikoilta, puutarhoista, pelloilta ja satamista.

## Lähteet

## Aiheesta muualla
* Suomen Lajitietokeskus: Veriapila – ''Trifolium incarnatum''
* Kasviatlas 2022: Veriapilan (''Trifolium incarnatum'') levinneisyys Suomessa.
* 
*
M/S Norcape

**M/S Norcape** () on Norcape Shipping B.V:n omistama ro-ro-rahtialus. Alus on rakennettu vuonna 1979 Mitsui Engineering and Shipbuilding Co. Ltd:n telakalla Tamanossa, Japanissa. Kuollutta painoa laivalla on 5&nbsp;024 tonnia. *Norcape* on rekisteröity Alankomaiden lipun alle ja sen kotisatama on Rotterdam.

Norcapen sisaralus on M/S Envoy.

## Käyttöhistoria

20. huhtikuuta 1979 alus laskettiin vesille nimellä *Puma*. Elokuussa se luovutettiin P&O Ferriesin omistukseen, joka rekisteröi sen Yhdistyneen kuningaskunnan lipun alle nimellä *Tipperary*. Kotisatamaksi tuli Lontoo. Tämän jälkeen alus aikarahdattiin B&I Linen Liverpoolin ja Dublinin väliseen liikenteeseen. 

29. joulukuuta 1988 Norcape Shipping B.V. osti aluksen ja rekisteröi sen *Norcape* -nimisenä Alankomaiden lipun alle. Kotisatamaksi tuli Rotterdam. Lipunvaihdon jälkeen North Sea Ferries aloitti liikennöinnin aluksella reitillä Europoort–Ipswich. 22. huhtikuuta 1995 alus siirtyi Zeebruggen ja Hullin välille. Vuonna 1996 North Sea Ferriers vaihtoi nimensä P&O North Sea Ferriesiksi.

## Lähteet

## Aiheesta muualla
*Fakta om Fartyg – M/S Tipperary 
*The ferry site – M/F Norcape
Sippora

**Sippora** oli Mooseksen vaimo Toisen Mooseksen kirjan mukaan. Mooses tapasi Sipporan Midianin maassa. Sippora oli Jetron tytär. Heille syntyi kaksi poikaa Gershom ja Elieser.

Sippora on mainittu midianilaiseksi, varhaisten lähteiden mukaan, kuten Josefuksen Jewish Antiquities 2.10-11, ja Targan Pseudo-Jonathanin mukaan, joka tunnetaan modernista Raamatun kritiikistä.

## Lähteet
STS-122

**STS-122** oli 121. Nasan avaruussukkulalento. Se lennettiin Atlantis-sukkulalla, ja se oli sukkulan 29. lento. Sukkula laukaistiin Kennedyn avaruuskeskuksesta 7. helmikuuta 2008 kello 14.45 paikallista aikaa (EST). Atlantis laskeutui Kennedyn avaruuskeskukseen 20. helmikuuta kello 16.08 Suomen aikaa.

Lennon tärkeimpänä tehtävänä oli asentaa Kansainväliselle avaruusasemalle Euroopan avaruusjärjestö ESA:n *[[Columbus (ISS)|Columbus]]*-laboratoriomoduli.

## Miehistö
*Stephen Frick (2. lento) - Komentaja
*Alan G. Poindexter (1.) - Pilotti
*Leland D. Melvin (1.) - Tehtäväspesialisti 1
*Rex J. Walheim (2.) - Tehtäväspesialisti 2
*Hans Schlegel (2.) - Tehtäväspesialisti 3 - ESA, Saksa
*Stanley G. Love (1.) - Tehtäväspesialisti 4

Asemalle lähtevä Retkikunta 16:n jäsen:
*Léopold Eyharts (2.) - Lentoinsinööri - ESA, Ranska

Asemalta palaava Retkikunta 16:n jäsen:
*Daniel M. Tani (2.) - Lentoinsinööri

## Aiheesta muualla
Mihail Tal

**Mihail Tal** (; , 9. marraskuuta 1936 Riika, Latvia – 27. kesäkuuta 1992 Moskova, Venäjä) oli neuvostoliittolais-latvialainen shakin suurmestari ja shakin kahdeksas maailmanmestari. Tal oli myös arvostettu shakkikirjailija.

Tal oppi juutalaisisältään shakin  kahdeksanvuotiaana. 1953 hän voitti ensimmäisen Latvian mestaruutensa ja 1957 hänestä tuli suurmestari ja samalla nuorin Neuvostoliiton mestari tuloksella +9 =10 -2. Vuonna 1958 hän voitti sarjan korkeatasoisia turnauksia, muiden muassa toisen Neuvostoliiton mestaruutensa ja Portorožin alueidenvälisen turnauksen Jugoslaviassa. Seuraavana vuonna Tal voitti ehdokasturnauksen ja kukistettuaan Mihail Botvinnikin MM-ottelussa 1960 (+6 =13 -2), hänestä tuli siihen mennessä nuorin shakin maailmanmestari vain 23-vuotiaana.

Botvinnik oli otteluehtojen mukaan oikeutettu uusintaotteluun seuraavana vuonna. Munuaissairauteen sairastunut Tal torjui vastustajansa tarjouksen siirtää ottelua myöhemmäksi ja hävisi sen (+5 =6 -10). Toiste hän ei enää selviytynyt läpi MM-karsinnoista, vaikka pysyi pitkään maailman huipulla. 

Talin terveysongelmat jatkuivat hänen elämänsä loppuun asti, mikä aiheutti epätasaisia tuloksia shakissa. Tal addiktoitui useisiin päihteisiin. Journalisti Dominic Lawsonin mukaan Tal saattoi polttaa jopa 100 savuketta yhden pelin aikana, ja että Talin ensimmäisen vaimon mukaan tämä ei koskaan omistanut sytytintä, koska sytytti aina uuden savukkeen edellisen natsalla, ja että kun Tal tuli Hastingsin turnaukseen, tämä joi hotellinsa baarin tyhjäksi viskistä ja brandystä. 
Lievittääkseen fyysistä tuskaa, joka hänelle oli aiheutunut operaatioista, joiden tarkoitus oli lieventää juomisen aiheuttamaa tuhoa, hän tuli myös joksikin aikaa riippuvaiseksi morfiinista. Hänen ystävänsä Gennadi Sosonkon mukaan hoitajat yrittivät turhaan löytää hänen käsivarsiensa suonista paikkaa, johon ei olisi jo pistetty.

Usein hän pystyi kuitenkin edelleen maailmanluokan suorituksiin. Hän voitti lisää Neuvostoliiton mestaruuksia vuosina 1967, 1972, 1974 ja 1978, sivuten Botvinnikin kuuden mestaruuden ennätystä. 1979 hän voitti jaetun ensimmäisen sijan Montrealin turnauksessa Karpovin kanssa. 1988 hän voitti pikashakin maailmanmestaruuden. Kolme viikkoa ennen kuin hänen sisäelimensä pettivät lopullisesti 1992, hän pakeni sairaalasta pelatakseen pikashakkiturnauksen Moskovassa. Hän oli ainoa pelaaja, joka voitti maailmanmestari Garri Kasparovin. Hän kuoli munuaissairauteen 55-vuotiaana vuonna 1992.

Tal tunnettiin aggressiivisesta, uhrauksia hersyvästä tyylistään. Hän oli myös huomattava shakkijournalisti ja -kirjailija. Hän kommentoi omaelämäkerrassaan 100 parasta peliään.

## Lähteet

## Aiheesta muualla
*
Sektio

**Sektio** tarkoittaa seuraavia:

* sektio, keisarileikkaus
* sektio, eliöiden luokittelutaso
* sektio, kevyttä musiikkia esittävä puhallinryhmä
* sektio, jaos, jaosto, osasto
* sektio, ryhmän aliryhmän tekijäryhmä
* sektio, oikeanpuoleinen käänteisalkio.
Kimmo Perämäki

**Kimmo Perämäki** on Celestyn entinen laulusolisti. Hän on julkaissut yhdessä Celestyn kanssa albumin *[[Reign of Elements]]*. Tämän jälkeen Perämäki lähti yhtyeestä keskittyäkseen omaan Masquerage-yhtyeeseensä.
Hän toimii Masqueragessa laulaja-kitaristina ja vastaa yhtyeen sävellystyöstä. Masquerage on julkaissut kaksi albumia, *[[Work-Holic-Fool]]* (2007) ja *[[Moonlight Time]]* (2008). Lisäksi Perämäellä on oma sooloprojekti nimeltä Backhill. Perämäki on myös ollut yhtyeessä Athmosfear. Nykyisin Perämäki toimii alavutelaisen Spiritus Mortis-yhtyeen vokalistina.
Kip Carpenter

**Kip Carpenter** (s. 30. huhtikuuta 1979 Kalamazoo, Michigan) on yhdysvaltalainen pikaluistelija, joka aloitti uransa kaukalopikaluistelijana, mutta vaihtoi lajia vuonna 1998.

## Arvokilpailut
### Talviolympialaiset

Carpenter on saavuttanut uransa ainoan arvokisamitalin 2002 Salt Lake Cityn olympialaisten 500 metrillä, jossa hän sijoittui pronssille Casey FitzRandolphin ja Hiroyasu Shimizun jälkeen. Samoissa olympialaisissa Carpenter sijoittui neljänneksi 1 000 metrillä, jääden pronssimitalisti Joey Cheekistä 0,28 sekuntia. 2006 Torinon olympialaisten 500 metrillä Carpenter oli vasta 26:s.

### Pikaluistelun matkakohtaiset MM-kilpailut

Carpenterin uran ensimmäiset arvokilpailut olivat pikaluistelun matkakohtaiset maailmanmestaruuskilpailut Naganossa vuonna 2000, jossa hän sijoittui 500 metrillä kolmanneksitoista. 2001 Salt Lake Cityssä hän paransi 500 metrillä sijoitustaan yhdellä pykälällä, sijoittuen kahdenneksitoista. Berliinissä 2003 järjestetyissä MM-kilpailuissa Carpenter osallistui 500 metrille, sijoittuen kahdeksanneksi, sekä 1 000 metrille, jossa sijoitus oli neljästoista. 2004 Etelä-Korean Soulissa hän sijoittui 500 metrillä seitsemänneksi ja 1 000 metrillä kuudenneksi sekä 2005 Inzellissä Saksassa 500 metrillä kahdeksanneksi. Salt Lake Cityssä 2007 hän oli 1&nbsp;000&nbsp;metrillä seitsemäs sekä Naganossa 2008 500 metrillä kymmenes ja 1&nbsp;000&nbsp;metrillä kahdeksas.

### Sprinttereiden MM-kilpailut

Carpenter osallistui ensimmäisiin pikaluistelun sprinttimaailmanmestaruuskilpailuihinsa Norjan Hamarissa 2002, jossa sijoittui seitsemänneksi. Seuraavana vuonna hän oli Calgaryssä järjestetyissä MM-kilpailuissa kahdeksas. 2004 Naganossa Carpenter ylsi uransa parhaaseen sprinttereiden MM-kilpailu sijoitukseensa, sijoittuen parhaana yhdysvaltalaisena viidenneksi. Kaksissa seuraavissa kisoissa Carpenterin sjoitukset olivat vaatimattomia: 18:s. Salt Lake Cityssä 2005, sekä 30:s. Heerenveenissä 2006. 2007 Hamarissa hän ylsi kymmenen parhaan joukkoon, sijoittuen kahdeksanneksi. Heerenveenin MM-kilpailuissa 2008 Carpenterin suoritus hylättiin ensimmäisellä 500 metrin matkalla.

## Henkilökohtaiset ennätykset
*500 m: 34,67 s (9. maaliskuuta 2007, Salt Lake City)
*1 000 m: 1.07,89 min (16. helmikuuta 2002, Salt Lake City)
*1 500 m: 1.50,48 min (26. lokakuuta 2007, Salt Lake City)
*3 000 m: 4.55,29 min (16. tammikuuta 1994, Milwaukee)

## Lähteet
*Kip Carpenter Skateresults.com -tietokannassa 
*Ennätykset sskating.com 
### Viitteet

## Aiheesta muualla
* Viralliset kotisivut
Matti Kivekäs

**Matti Kivekäs** (1. tammikuuta 1888 – 4. huhtikuuta 1918 Tampere) oli Suomen Kuvalehden ensimmäinen päätoimittaja vuodesta 1916.

Kivekäs toimi Jean ja Aino Sibeliuksen tyttärien kotiopettajana. Juhani Ahon suosituksesta hänet valittiin Suomen Kuvalehden päätoimittajaksi. Sitä ennen ja sen ohella hän toimi unkarilaisen kirjallisuuden suomentajana.

Kivekkään vanhemmat olivat kirkkoarkkitehtina tunnettu Josef Stenbäck ja hänen vaimonsa Anna. Hänen puolisonsa oli Maj Kivekäs, (o.s. Snellman, myöhemmin Hela). Heidän tyttärensä Kaja (o.s. Kivekäs, myöhemmin Arjas) syntyi 1. elokuuta 1918.

Kivekäs kuoli Tampereella sisällissodan uhrina. Kivekäs toimi Tampereen taistelun aikana sanitäärinä Klassillisen lyseon rakennuksessa sijainneella Punaisen Ristin sidonta-asemalla. Hänet ammuttiin 4. huhtikuuta 1918 Tampereella Johanneksen kirkon pihalla. Kivekäs oli lähtenyt saattamaan sairaalan ylihoitajaa Mary Lavoniusta, joka lähti pakolaisia täynnä olevaan Johanneksen kirkkoon avustamaan synnyttävää naista. Kirkon pihassa Kivekäs jäi odottamaan kirkkoon mennyttä ylihoitajaa, mutta nostettuaan päätään varomattomasti muurin takaa hän sai luodin silmäkulmaansa.

## Teoksia
* *Unkarin kielen oppikirja* ; kirj. József Szinnyei ja Matti Kivekäs. Suomalaisen Kirjallisuuden Seuran toimituksia 132. Suomalainen Kirjallisuuden Seura, Helsinki 1912

## Suomennoksia
* *Unkarilaisia satuja* ; suomentanut Matti Kivekäs. Kansanvalistusseuran nuorisonkirjoja n:o 8. Kansanvalistusseura, Helsinki 1910
* Ferenc Herczeg : *Gyurkovicsin pojat*. Otava 1912 
* Ferenc Herczeg : *Gyurka ja Sándor : uusia lisiä Gyurkovicsin poikien elämäntarinaan*. Otava 1912
* Ferenc Molnár : *Koulupoikia : kirja Pál-kadun pojista*. Otava 1913, 5. korj. painos 1968, 9. painos 1991 (alkuteos *A Pálutcai fiúk*) 
* Géza Gárdonyi : *Näkymätön ihminen : hunnilaisromaani Attilan ajoilta*. Otava 1916, 2. painos 1933
* Géza Gárdonyi : *Kaunis sepänemäntä y. m. kertomuksia*. Otava 1917
* Ferenc Herczeg : *Gyurkovicsin perhe*. Otava 1955 (sisälsi romaanit *Gyurkovicsin tytöt*, *Gyurkovicsin pojat* sekä *Gyurka ja Sándor*)

## Lähteet
* Risto Lindstedt: Viimeinen kesä, Suomen Kuvalehti 3.5.2007 (Web Archive-linkki) luettu 7.2.2008

## Aiheesta muualla
* Toivo T. Kaila : Liian varhain. Matti Kivekkään muistolle 1918 3/4 1928, Suomen Kuvalehti, 02.04.1928, nro 14-15, s. 27, Kansalliskirjaston digitaaliset aineistot
Sassnitz

**Sassnitz** (vuoteen 1993 saakka **Saßnitz**) on kaupunki Pohjois-Saksassa. Se sijaitsee Itämeren rannikolla, Rügenin saaren Jasmundin niemimaalla. Asukkaita kaupungissa oli vuoden 2006 lopussa 10&nbsp;747 ja väestötiheys oli 231 as/km². Pinta-alaa Sassnitzilla on 46,45 neliökilometriä.

Kaupunki tunnetaan lomailukaupunkina ja se on myös portti läheiseen Jasmundin kansallispuistoon. Sassnitzissa sijaitsee Rügenin saaren ainoa eläintarha. Käytöstä poistettu brittiläinen sukellusvene HMS ''Otus'' on hinattu kaupunkiin kelluvaksi museoksi.

## Ystävyyskaupungit

*  Cuxhaven, Saksa
*  Trelleborg, Ruotsi
*  Jaama, Venäjä
*  Hual'an, Kiina

## Aiheesta muualla

*Kaupungin kotisivut
Lamkooma

**Lamkooma** oli Lahden ammattikorkeakoulun opiskelijakunnan julkaisema lehti. Lamkoomaa jaetaan pääosin opiskelijakunnan jäsenille, sekä vapaasti Lahden ammattikorkeakoulun eri laitoksilla. Aiemmin lehden painos oli n. 2&nbsp;500 kappaletta ja parhaimmillaan sitä julkaistiin neljästi vuodessa, vuonna 2014 siirryttiin täysin sähköiseen jakeluun. Lahden ammattikorkeakoulu yhdistyi Saimaan ammattikorkeakoulun kanssa vuoden 2020 alussa.

Lamkooman edeltäjänä toimi *Lamppu*-lehti. Lampun päätoimittajina toimivat pääosin opiskelijat.

Nykyisin Lamkooma on LAB-ammattikorkeakoulun Opiskelijakunta KOEn pyörittämä kampuskahvila. Kahvila sijaitsee Mukkulankatu 19 kampuksella.

## Lähteet
Mietaa

**Mietaa** voi tarkoittaa ainakin seuraavia:

*Juha Mieto (s. 1949), hiihtäjä ja Keskustan kansanedustaja
*Mietaa, Mietaankylä, kylä Kurikassa
*Mietaa, Mikko Jokipiin ohjaama elokuva vuodelta 2024.
Kaiku (lehti)

**Kaiku** oli vuosina 1877–1949 Oulussa ilmestynyt sanomalehti, jonka perustaja oli toimittaja Konrad Fredrik Kivekäs. Kivekäs toimitti ja kustansi Kaikua vuoteen 1905 saakka.

## Historia

Kaiku oli 1800-luvun lopulla Pohjois-Suomen johtava sanomalehti ja levikiltään Suomen suurin maaseutulehti. Lehden linja radikalisoitui sen jälkeen, kun Suomalainen puolue jakaantui 1880-luvulla vanhasuomalaisiin ja nuorsuomalaisiin, ja Kaiku siirtyi jälkimmäisten leiriin. Kaiku käsitteli kielikysymyksen lisäksi muita ajankohtaisia kysymyksiä, kuten työväen asemaa, siirtolaisuutta, raittiusasiaa ja maaseudun tilattoman väestön ongelmia. Kivekäs sai näiden kirjoitusten takia useita painokanteita ja joutui maksamaan sakkoja, ja hänet tuomittiin myös kerran kolmen kuukauden vankeusrangaistukseen.

Vuonna 1933 Kansallinen Kokoomuspuolue tuli lehteä kustantaneen yhtiön osakkaaksi. Myöhemmin samana vuonna Isänmaallinen kansanliike valtasi lehden. Kaiku jatkoi kuitenkin puolueiden yhteisenä äänenkannattajana. Vaikka Isak Kaitera oli vuosina 1933-39 Kaiun päätoimittaja ja julkaisuyhtiön toimitusjohtaja, päätoimittajan tehtäviä hoiti käytännössä pääasiassa toimittaja, tunnettu lehti- ja radiomies Arvo Alanne. Kokoomus myi osakkeensa vuonna 1939.

Vuoden 1948 eduskuntavaalien jälkeen kokoomus jätti maksamatta velkansa lehdelle. Omistaja-yhtiö Kirjola päätti lakkauttaa lehden lokakuussa 1949, kun rahaa ei ollut saapunut. Lakkautettaessa lehdellä oli 1&nbsp;950 tilaajaa.

## Päätoimittajat
Kaiun päätoimittajat:

* K. F. Kivekäs 1877-1905
* Jussi Oksanen 1905–1909
* E. A. Oulasvirta 1909–1919
* Väinö Paasikangas 1919–1924
* Heikki Kokko 1924–1925 
* K. A. Vanamo 1925–1930
* Arvi Tapiola 1930–1933
* Isak Kaitera 1933–1939
* Viljo Mäkipuro 1939-1949

## Lähteet

## Aiheesta muualla
* Historiallinen sanomalehtikirjasto 1771–1890: Kaiku 1877–1890
Ezequiel Garay

**Ezequiel Marcelo Garay** (s. 10. lokakuuta 1986 Rosario, Argentiina) on argentiinalainen jalkapalloilija, pelipaikaltaan keskuspuolustaja. Hän pelasi pitkään Espanjan Primera Divisiónissa ja muutaman vuoden myös Portugalin ja Venäjän pääsarjoissa. Hän pelasi Argentiinan maajoukkueessa 32 maaottelua.

## Ura

Garay edusti kotimaassaan synnyinkaupunkinsa Rosarion Newell's Old Boysia. Seuran edustusjoukkueessa hän teki ensiesiintymisensä joulukuussa 2004 mestaruuskamppailun kannalta tärkeässä Primera Divisiónin ottelussa Gimnasia y Esgrimaa vastaan. Seuraavassa ottelussa Newell's varmisti itselleen syyskauden (Apertura) mestaruuden. Enemmän vastuuta Garay sai syyskaudella 2005, jolloin hän pelasi 12 ottelussa ja onnistui myös maalinteossa Rosarion paikalliskamppailussa Rosario Centralia vastaan.

Tammikuussa 2006 Garay siirtyi Espanjaan santanderilaisen Racingin riveihin. Ensiesiintymisensä Espanjan Primera Divisiónissa hän teki helmikuussa 2006 ottelussa Alavésia vastaan. Ensimmäisellä täydellä kaudellaan 2006–2007 Garay sai mainetta paitsi varmaotteisena keskuspuolustajana myös erikoistilanneosaajana. Hän teki kauden aikana yhdeksän maalia, joista useimmat rangaistuspotkusta. Kolme maaleista syntyi tulevaa mestaria ja Garayn nykyistä joukkuetta Real Madridia vastaan; marraskuussa 2006 hän onnistui Madridia vastaan vapaapotkusta, mikä oli myös hänen ensimmäinen maalinsa Espanjassa, ja huhtikuussa 2007 kahdesti rangaistuspotkusta joukkueensa 2–1-voitossa. Kaudella 2007–2008 Racing ylsi Copa del Reyn välieriin ja varmisti historiallisen UEFA Cup -paikan sijoituttuaan sarjassa kuudenneksi, mutta Garay pelasi loukkaantumisten vuoksi vain 22 sarjaottelussa.

Real Madrid hankki Garayn riveihinsä 10 miljoonalla eurolla toukokuussa 2008. Garay teki seuran kanssa kuusivuotisen sopimuksen, mutta hänet lainattiin vielä kaudeksi 2008–2009 Racingiin.

### Maajoukkue

Garay on pelannut useita otteluita Argentiinan juniorimaajoukkueissa. Hän kuului vuonna 2003 Suomessa alle 17-vuotiaiden maailmanmestaruuspronssia ja vuonna 2005 Alankomaissa alle 20-vuotiaiden maailmanmestaruuden voittaneiden joukkueiden kokoonpanoon.

Valmentaja Alfio Basile valitsi Garayn ensimmäistä kertaa Argentiinan maajoukkueen kokoonpanoon kesäkuun 2007 harjoitusotteluihin, mutta loukkaantuminen esti tuolloin osallistumisen sekä mahdollisen kutsun kesä–heinäkuun vaihteessa pelattuun Etelä-Amerikan-mestaruusturnaukseen Copa Américaan. Ensiesiintymisensä maajoukkueessa hän teki lopulta harjoitusottelussa Norjaa vastaan 22. elokuuta 2007.

Garay kuului kesällä 2008 olympiakultaa voittaneeseen Argentiinan joukkueeseen.

Garay on pelannut 32 maaottelua tekemättä maaliakaan vuosina 2007–2015.

## Saavutukset

**Seurajoukkueet**
* Argentiinan pääsarjamestaruus: syksy 2004

**Maajoukkueet**
* Alle 17-vuotiaiden maailmanmestaruuspronssi: 2003
* Alle 20-vuotiaiden maailmanmestaruus: 2005
* Olympiakulta: 2008

## Lähteet

## Aiheesta muualla

* Ezequiel Garay Real Madridin sivustolla 
* Ezequiel Garay Football Database -sivustolla
Seppo Korjus

**Seppo Korjus** (s. 1942) on suomalainen näyttelijä ja muusikko. Hän on Seitsemän seinähullua veljestä -nimisen huumoriyhtyeen jäsen, ja hän laulaa ja soittaa siinä puhaltimia. Hänet tunnetaan myös *[[The Joulukalenteri]]* -komediasarjan Kauko-tonttuna ja Olli Santasena. Hän on näytellyt myös pienessä roolissa *[[Rampe & Naukkis – kaikkien aikojen superpari]]* -elokuvassa.

Korjukselle on myönnetty valtion taiteilijaeläke. Hän asuu vaimonsa Sirkka-Liisan kanssa Viialassa.

## Lähteet

## Aiheesta muualla
* 
*
Marktl

**Marktl** on kunta Altöttingin piirikunnassa Baijerin osavaltiossa Saksassa. Se sijaitsee Inn-joen läheisyydessä. Kunnan pinta-ala on 27,74 neliökilometriä ja sen väkiluku oli vuoden 2020 lopussa 2&nbsp;790. Historialtaan Marktl am Inn ulottuu aina 1200-luvulle saakka. Nykypäivänä paikkakunta lienee tunnetuin entisen paavin Benedictus XVI:n eli Joseph Ratzingerin synnyinpaikkana.

## Lähteet

## Aiheesta muualla
* Kunnan kotisivut
Jack Yellen

**Jack Selig Yellen** (6. heinäkuuta 1892 – 17. huhtikuuta 1991) oli yhdysvaltalainen lauluntekijä. Hän syntyi Puolassa, mutta muutti Yhdysvaltoihin jo viisivuotiaana.

Michiganin yliopistosta valmistunut Yellen oli juutalainen. Hän sävelsi lukuisten yksittäisten laulujensa (mm. "Happy Days Are Here Again", "Ain't She Sweet") ohella musikaaleihin ja elokuviin. Säveltäjä Milton Ager oli hänen tärkeä yhteistyökumppaninsa 1920- ja 1930-luvuilla.

Yellen on kuulunut Songwriters Hall of Fameen vuodesta 1972. Hän kuoli Concordissa, New Yorkin osavaltiossa 98 vuoden iässä. Hän teki yhteistyössä Lew Pollackin kanssa laulun ”My Yiddishe Momme”, joka oli menestys Sophie Tuckerin esittämänä. Suomessa laulusta on levyttänyt versionsa (”A jidishe mame”) myös Marion Rung. 

## Lähteet
Charlie Wilson

**Charles ”Charlie” Wilson** (1. kesäkuuta 1933 Trinity, Texas, Yhdysvallat – 10. helmikuuta 2010 Lufkin, Texas, Yhdysvallat) oli yhdysvaltalainen demokraattipoliitikko, joka oli vuosina 1973–1997 Yhdysvaltain edustajainhuoneen jäsen. Tätä ennen hän toimi 1960–1966 Texasin edustajainhuoneen ja 1966–1972 Texasin senaatin jäsenenä. 

Wilson tunnetaan erityisesti rahoituksen hankkimisesta kongressissa CIA:n salaiselle Operation Cyclone -operaatiolle, jolla Yhdysvallat toimitti aseita Neuvostoliittoa vastaa taisteleville mujahideen-taistelijoille Afganistanin sodassa 1980-luvulla. Näiden tapahtumien pohjalta tehtiin vuonna 2007 elokuva *[[Charlie Wilsonin sota]]*, jossa Wilsonia näyttelee Tom Hanks.

## Lähteet
Kristiinan voimalaitos

**Kristiinan voimalaitos** oli Pohjolan Voiman omistama voimalaitos Kristiinankaupungissa. Se käsitti laitosyksiköt Kristiina 1 ja Kristiina 2. Alueella on satama, mikä mahdollisti polttoaineen laivaukset.

Kristiina 1 oli vuonna 1974 toimintansa aloittanut nettosähköteholtaan 210 MW:n lauhdevoimalaitos, jonka polttoaineena käytettiin raskasta polttoöljyä. Kristiina 1:n muuttamista käyttämään biopolttoaineita selvitettiin, muttei koskaan toteutettu. Voimalaitos oli osa Suomen sähkön varavoimaa.

Öljyn hinnannousun seurauksena vuonna 1983 rakennettiin kivihiiltä käyttävä kattilalaitos, jolla käytettiin aluksi Kristiina 1:n turbiinia. Vuonna 1989 rakennettiin uusi lauhdeturbiinilaitos, joka kytkettiin hiilikattilaan, ja samalla palautettiin öljykattilan ja vanhan turbiinilaitoksen kytkentä. Uusi nettosähköteholtaan 242&nbsp;MW:n hiilivoimalaitos sai nimen Kristiina 2. Kristiinan 2:n piippu oli 157 metriä korkea. 

Kristiinan voimalaitos suljettiin vuonna 2015. 153 metriä korkea piippu kaadettiin 1. lokakuuta 2020 ja se oli tuolloin Suomen korkein savupiippu. 

## Katso myös
* Luettelo Suomen korkeimmista rakennuksista ja rakennelmista
* Luettelo Suomen käytöstä poistetuista voimalaitoksista

## Lähteet

## Aiheesta muualla
* Kristiinan Voima Oy (Pörssitiedon yhtiöesitys)
Ketura

**Ketura** (**Keturah**) oli Abrahamin vaimo Raamatun mukaan. Abraham otti Keturan toiseksi vaimokseen Saaran kuoleman jälkeen. Ketura synnytti kuusi poikaa: Simranin, Joksanin, Medanin, Jisbakin, Shuahin
ja Midianin. Keturan etnisyyttä ei tiedetä.

## Lähteet

## Aiheesta muualla
*http://www.bibletools.org//index.cfm/fuseaction/DeF.Show/RTD/EASTON
*http://www.bibletools.org//index.cfm/fuseaction/Def.Show/RTD/ISBE/101/5288
Judy Oakes

**Judith "Judy" Miriam Oakes** (s. 14. helmikuuta 1958) on brittiläinen kuulantyöntäjä, joka on voittanut muun muassa kaksi kultamitalia Kansainyhteisön kisoissa Brisbanessa 1982 ja Victoriassa 1994.

Olympialaisissa Oakes on jäänyt niukasti mitalien ulkopuolella; hän on yltänyt parhaimmillaan neljännelle sijalle Los Angelesissa 1984. Kansainyhteisön kisoissa hän on kultiensa ohella voittanut hopeaa (1986, 1990, 1998) ja pronssia (1978). 

Sisäratojen EM-kilpailuissa Wienissä 1979 Oakes saavutti pronssia. Kilpailussa oli vain kolme osanottajaa ja Oakes hävisi hopeamitalistille lähes 4,5 metriä. Pireuksen EM-hallikilpailuissa 1985 hän sijoittui kuudenneksi tuloksella 17,83&nbsp;m ja Liévinin EM-hallikilpailuissa 1987 myös kuudenneksi tuloksella 18,14&nbsp;m.

Oakesin henkilökohtainen ennätys on 19,36 metriä. 

## Lähteet
* 
* 

### Viitteet

## Aiheesta muualla
*
Mersey Docks and Harbour Company

**Mersey Docks and Harbour Company** (MDHC) on brittiläinen yritys, joka toimii satamaoperaattorina ja laivanrakennusteollisuudessa. Yritys esimerkiksi omistaa Cammell Lairdin telakan Birkenheadissa, joka on nykyisin vuokralla Northwestern Shiprepairers & Shipbuildersille.

Mersey Docks and Harbour Companyn historia ulottuu vuoteen 1780 saakka, jolloin Liverpool Dock Trustees operoi telakoita. Myöhemmin Mersey Docks and Harbour Board korvasi Liverpool Dock Trusteesin liiketoiminnan ja nykyisin yritys toimii nimellä 
Mersey Docks and Harbour Company.

## Aiheesta muualla

* Virallinen kotisivu  
* Luettelo Cammell Lairdin telakalla rakennetuista aluksista
Nivalan Urheilijat

**Nivalan Urheilijat** (lyh. **NivU**, **NU**) on vuonna 1925 perustettu Nivalassa toimiva urheiluseura. Seuralla on toimintaa ammunnassa, ampumahiihdossa, hiihdossa, suunnistuksessa sekä yleisurheilussa. Vuoteen 1995 saakka seurassa oli myös jääkiekkojaosto, joka sittemmin irtaantui omaksi seurakseen (Nivala Cowboys).

Seura omisti satakunta vuotta Urheilutalo Tuiskulan, kunnes se myytiin lokakuussa 2015 yrittäjälle. Hän keskittyy huvitilaisuuksien järjestämiseen, mutta vuokraa saleja edelleen myös liikuntakäyttöön.

Nivalan Urheilijoilla on edelleen Tuiskulassa toimistotila.

## Ammunta
Vuonna 1963 perustetun ampumajaoston toimintaan on alusta alkaen kuullut pistooli- ja kiväärilajit. Vuodesta 1998 lähtien ammuntaa on harrastettu Pyssymäen ampumaradoilla, josta löytyy pienoiskivääri- ja pistooliratoja.

## Yleisurheilu
Nivalan Urheilijat on Suomen Urheiluliiton seuraluokittelussa sijalla 135 vuonna 2008 ja on siten I-luokan seura. Seuralla on noin 50 rekisteröityä yleisurheilijaa. Näistä suurin osa on alle 20-vuotiaita.

## Pesäpallo
### Junioritoiminta

## Lähteet

## Aiheesta muualla
* Nivalan Urheilijat
ASP Ship Management Scandinavia

**ASP Ship Management Scandinavia Oy** on laivojen hallintayritys. Yrityksen kotipaikka sijaitsee Maarianhaminassa, Ahvenanmaalla. Lisäksi yrityksellä on toimisto Norjan pääkaupungissa, Oslossa. Yrityksen toimitusjohtaja on Mikael Holm. Yritys on osa maailmanlaajuista ASP Ship Management Group -konsernia, jonka Skandinavian konttori sijaitsee Maarianhaminassa.

Det Norske Veritaksen luokittelemista aluksista M/S Global Freighter, M/S Global Carrier, M/S KCL Ballerina ja Northern Cross ovat ASP Ship Management Scandinavian hallinnassa.

## Lähteet

## Aiheesta muualla
*ASP Ship Management
Music Player Daemon

**Music Player Daemon** (MPD) on vapaa avoimen lähdekoodin musiikintoisto-ohjelma. MPD on nimensä mukaisesti musiikkia toistava palvelinohjelmisto (daemon), jossa itse musiikin toistaminen ja käyttöliittymä, jolla sovelluksen toimintaa ohjataan, on erotettu toisistaan. MPD:ssä itsessään ei ole käyttöliittymää, vaan sitä ajetaan palveluna ja siihen voidaan ottaa asiakasohjelmistolla yhteys, vaikkapa toiselta koneelta verkon yli.

MPD:lle on olemassa lukuisia asiakasohjelmia, joista osa on merkkipohjaisia (esimerkiksi mpc), osa graafisia sovelluksia (esimerkiksi Glurp) ja osa web-selaimella käytettäviä. Myös Firefox-selaimelle tehty foxytunes-laajennos osaa toimia MPD-asiakkaana.

## Lähteet

## Aiheesta muualla
* Virallinen sivusto
M/S Satava

**M/S Satava** on suomalainen yhteysalus. Kesällä 2022 Satava liikennöi rahdattuna Helsingissä välillä Lyypekinlaituri - Vallisaari. Aiemmin alus liikennöi Saaristomerellä Iniön lisäreitillä muun muassa Åselholmiin, Kolkoon ja Själöhön. Sitä ennen Nauvon pohjoisen saariston reitillä ja Rymättylän sekä Velkuan reittialueilla. Satavan omistaa Finferries, ja on nykyään vara-alus.

Alus rakennettiin vuonna 1976 Rauma-Repolan Savonlinnan telakalla ja vuonna 2012 Satava pidennettiin Pärnu Laevatehas telakalla Eestissä. Sen pituus oli alun perin 23 metriä, ja siihen mahtui 2 henkilöautoa ja 82 matkustajaa. Nykyisin se on 33,26 metriä pitkä ja 6,6 metriä leveä, ja siihen mahtuu kuusi henkilöautoa ja 97 matkustajaa.

Sen sisaraluksia olivat alun perin Rosala, Sääminki ja Jurmo, jotka on kaikki pidennetty kymmenellä metrillä 1980-luvulla.

## Lähteet
Merimiespalvelutoimisto

**Merimiespalvelutoimisto** (MEPA) () on vuonna 1973 perustettu järjestö, joka huolehtii, että  merenkulkijat voivat käyttää tasavertaisesti yhteiskunnan palveluita. MEPA:n toiminta perustuu Kansainvälisen työjärjestön suositukseen ja sopimukseen. Merimiespalvelutoimisto tarjoaa tiedotus-, opinto- ja vapaa-ajan palveluja sekä tukee merenkulkijoiden harrastustoimintaa ja aikuisopiskelua.

Merimiespalvelutoimiston toiminta on hallituksen ja edustajiston ohjauksessa. Näitä valvoo Suomen työministeriö. Hallituksessa ovat edustettuina merenkulkualan työmarkkinajärjestöt, Suomen Merimieskirkko ja työministeriö. Merimiespalvelutoimiston toiminnanjohtajana toimii Martti Karlsson.

Merimiespalvelutoimisto saa toimintaansa rahoitusta Suomen valtiolta, merenkulkijoilta, varustamoilta ja lästimaksuista.

## Lähteet
 

## Aiheesta muualla
*Koivu, Matti: ''Kirjoita, soita, käy talossa! Merimiespalvelutoiminnan historia 1870–2020.'' Merimiespalvelutoimisto 2023. Issuu-palvelu.
*http://mepa.yhdistysavain.fi/yhteystiedot/
Vern Mikkelsen

**Arild Verner Agerskov ”Vern” Mikkelsen** (21. lokakuuta 1928 Fresno, Kalifornia – 21. marraskuuta 2013 Wayzata, Minnesota) oli yhdysvaltalainen koripalloilija. Hän tuli tunnetuksi Minneapolis Lakersista 1940–1950-luvuilla, jossa voitti neljä NBA-mestaruutta. un hänet valittiin kuudesti. Mikkelsen nimettiin Basketball Hall of Fameen vuonna 1995. Hän työskenteli myöhemmällä urallaan valmentajana.

## Lähteet
Midian

**Midian** voi tarkoittaa seuraavia asioita:

*Midian, Raamatun henkilö
*Midian, muinainen maakunta Akabanlahden itärannalla
*midianilaiset, muinainen seemiläinen kansa
*Midian, Cradle of Filthin albumi
Richard McGonagle

**Richard Francis McGonagle** (s. 22. lokakuuta 1946 Boston, Massachusetts) on yhdysvaltalainen näyttelijä, joka tuli tunnetuksi televisiosarjasta *[[Rituals]]*.

## Ura
McGonaglen ura näyttelijänä alkoi 1980-luvulla, jonka jälkeen hän on esiintynyt useissa televisiosarjoissa ja elokuvissa, muun muassa seuraavissa: *[[Hill Street Blues]]*, *[[Konnankoukkuja kahdelle]]*, *[[Viinitila Falcon Crest]]*, *[[Perhe on paras]]*, *[[Oikeus ja kohtuus]]*, *[[Aikahyppy]]*, *[[Star Trek – uusi sukupolvi]]*, *[[Kunnian miehet (televisiosarja)|Kunnian miehet]]* ja *[[Spirit – villi ja vapaa]]*. McGonagle on tehnyt myös äänirooleja 1990-luvulta lähtien animaatioihin ja videopeleihin kuten *[[Rautamies (vuoden 1994 animaatiosarja)|Rautamies]]*, *[[Joosef – unten kuningas]]*, *[[Megas XLR]]*, *[[Ben 10]]*, *[[Legion of Super Heroes]]*, *[[Metal Gear Solid 3: Snake Eater]]*, **, *[[Uncharted 2: Among Thieves]]*, *[[Uncharted 3: Drake’s Deception]]* sekä *[[Uncharted 4: A Thief’s End]]*.

## Aiheesta muualla
* TV.com 
* Voice Chasers
Oskari Kivivuori

**Oskari Kivivuori** (*Osku*) on Väinö Linnan romaanitrilogiassa *[[Täällä Pohjantähden alla]]* torpparipariskunta Otto ja Anna Kivivuoren toinen poika ja keskimmäinen heidän lapsistaan. Oskari osoittaa jo nuorena poikana isänsä kaltaista hulivilimäisyyttä muun muassa käymällä yöjuoksulla piikojen luona. Hänen hartaan uskonnollinen äitinsä Anna paheksuu Oskarin käytöstä vähän väliä. Oskarilla on myös seksisuhde Leppäsen Auneen, joka raskaaksi tullessaan pitää Oskua lapsen isänä, vaikka ehdokkaita löytyy aina pappilan Ilmarista Kankaanpään Eliakseen. Asiasta riideltiin kansalaissodan alkuun asti, ja Oskari oli tyly: hän sanoi että jos oikeuteen mennään hän tuo sinne kaikki muut sulhasehdokkaat ja Aunelle jää vain kulut ja häpeä. Oskari oli taipumaton loppuun asti – ja sitten sota sekoittikin kaiken. 

Oskari ottaa osaa Pentinkulman työväenyhdistyksen toimintaan ja myöhemmin liittyy punakaartiin. Tappion häämöttäessä Oskari pyrkii muiden mukana pakoon Venäjälle ennen valkoisten tuloa. Pakomatkalla hän kaatuu Tuuloksessa käydyssä Syrjäntaan taistelussa puolustaessaan punaisten muodostamaa kolonnaa saksalaisten hyökkäykseltä.

Kun samassa taistelussa mukana ollut Akseli Koskela vapautui ehdonalaisuudestaan ja sai siis poistua pitäjästä, Anna pyysi useitakin kertoja että Akseli lähtisi näyttämään hänelle Oskarin haudan paikan; Akseli kieltäytyi koska sanoi ettei pystyisi osoittamaan mihin joukkohautaan Oskari olisi haudattu. Tosiasiassa hän kammosi ajatustakin palata tuolle tuskien tielle.

Kivivuori jäi Oskarin kaaduttua Jannen ja Elinan perittäväksi, mutta Janne luopuu osuudestaan Kivivuoreen, jolloin se siirtyy kokonaan Elinalle eli käytännössä Akselille. Leppäsen Aune kuitenkin vaati pojalleen Valtulle, jonka isänä Oskaria piti, osuutta Kivivuoresta, mitä tämä ei koskaan saanut.

## Lähteet
* 
* 
*
Warhammer 40,000: Dawn of War: Soulstorm

***Dawn of War: Soulstorm*** on Relic Entertainmentin kehittämä lisäosa vuonna 2004 julkaistulle realiaikastrategiapelille *[[Warhammer 40,000: Dawn of War]]*.

## Uudistukset
### Dark Eldarit ja Sisters of Battle (Witch hunters)
Dawn of War: Soulstormissa tulee kaksi uutta pelattavaa rotua: Dark Eldarit ja Sisters of Battle.

### Uudet yksiköt
* Space Marines: Land Speeder Tempest
* Chaos Space Marines: Hell Talon
* Eldar: Nightwing
* Imperial Guard: Marauder Bomber
* Orks: Fighta-Bomma
* Tau Empire: Barracuda
* Necrons: Essence of Deceiver

## Dark Eldar

### Ainutlaatuinen resurssi: Soul Essence
Dark Eldareiden yksiköt Tortured Slave ja Talos voivat kerätä taistelukentällä kaatuneiden sieluja "Harvest Soul"-kyvyllään. Kuolleiden sielut jäävät "leijumaan" kartalle odottamaan keräämistä, mutta katoavat vähän ajan päästä jos niitä ei kerätä.

### Dark Eldarien yksiköt
* Archon (1. komentaja)
* Haemonculus (2. komentaja)
* Incubi (voidaan lisätä Archonin ryhmään "henkivartijoiksi")
* Wyches (raskas jalkaväki)
* Warp Beasts ja Beastmaster (raskas jalkaväki)
* Hellions (nopea hyökkäys)
* Mandrakes (jalkaväki)
* Warriors (jalkaväki)
* Scourges (raskas jalkaväki)
* Raider (kuljetusajoneuvo)
* Reaver Jetbike (ajoneuvo, nopea hyökkäys)
* Talos (raskas ajoneuvo)
* Ravager (raskas ajoneuvo)
* Dais of Destruction (raskas ajoneuvo, reliikki-yksikkö)
* Tortured Slave (rakentaja)

## Sisters of Battle

### Ainutlaatuinen resurssi: Faith
Siskot ovat uskon ajamia, mikä antaa heidän kutsua kuolemattomalta keisarilta "Acts of the Faith", mitkä ovat vahvoja ominaisuuksia. Faith-resurssia voidaan tuottaa "Holy Icon"-päivityksillä, joita voidaan tehdä Listening Posteihin, mutta sitä tuottavat myös yksiköt, joilla on "faithful"-kyky.

### Sisters of Battle:n yksiköt
* Canoness (1. komentaja)
* Confessor (2. komentaja)
* Battle Sister Squad (jalkaväki)
* Seraphim Squad (nopea hyökkäys)
* Celestian Squad
* Repentia Squad (raskas melee-yksikkö)
* Exorcist (ajoneuvo, tykistö)
* Immolator (ajoneuvo)
* Penitent Engine (raskas ajoneuvo)
* Living Saint

## Kampanja
Dawn of War: Soulstormissa on suurin piirtein samanlainen yksinpelikampanja kuten Dawn of War: Dark Crusadessa oli.
Kyseessä on eräänlainen maailmanvalloituspeli, jossa pelaaja valitsee yhden roduista ja valloittaa fiktiivisen Kauravan aurinkokunnan.
Shannon Briggs

**Shannon** ”Brooklyn” **Briggs** (s. 4. joulukuuta 1971 Brooklyn, New York) on yhdysvaltalainen raskaansarjan nyrkkeilijä. Hänet muistetaan kenties parhaiten voitostaan Yhdysvaltain George Foremanista. Lähes välittömästi Foreman-ottelun jälkeen Briggs menetti mestaruutensa britti Lennox Lewisille vuonna 1998. Marraskuun 4. päivänä 2006 Briggs palasi raskaansarjan mestariksi voittamalla Sjarhei Ljah’ovitšin teknisellä tyrmäyksellä ottelun kahdennessatoista ja samalla viimeisessä erässä. Hän menetti tittelinsä 2. heinäkuuta 2007 tuomariäänin Sultan Ibragimoville.

## Ammattiura
Briggs aloitti uransa vuonna 1992 ja oli voittamaton 25 ensimmäisessä ottelussaan. Briggsin mahdollinen suuruus kärsi kolauksen hänen hävitessään Darroll Wilsonille New Jerseyn Atlantic Cityssä vuonna 1996.

Tappionsa jälkeen Briggs voitti kaikkien aikojen vanhimman maailmanmestaruuden voittaneen George Foremanin tuomariäänin ja sai haltuunsa väliaikaisen maailmanmestaruuden. Tämän jälkeen hän kohtasi Lennox Lewisin pyrkiessään ottamaan itselleen WBC-liiton tunnustaman maailmanmestaruuden. Miehet kohtasivat vuonna 1998, ja Lewis iski Briggsin keskeytyskuntoon varsin nopeasti. 

Myöhemmin urallaan Briggs kohtasi Francis Bothan, jonka voittikin vaivattomasti. Tämän jälkeen Briggs hävisi Sedreck Fieldsille ja Jameel McClinelle. Briggs onnistui yllättäen voittamaan WBO-liiton tunnustaman mestarin Ray Mercerin vuonna 2005.

Briggs voitti WBO-liiton mestaruuden tyrmäämällä Sjarhei Ljah’ovitšin ottelun viimeisessä erässä marraskuussa 2006. Yhdentoista erän jälkeen Briggs oli tappiolla kaikkien tuomarien papereissa mutta löi Ljah’ovitšin ulos kehästä viimeisessä erässä.

Ensimmäisen kerran Briggsin piti puolustaa titteliään Sultan Ibragimovia vastaan 10. maaliskuuta 2007 mutta Briggs joutui perumaan ottelun, koska lääkäri sanoi hänellä olevan astman. Ottelua siirrettiin 50 päivällä eteenpäin, ja Briggs hävisi tämän ottelun 2. heinäkuuta 2007.

Vuoden 2009 joulukuussa Briggs otteli Marcus McGeetä vastaan voittaen ensimmäisen erän tyrmäyksellä. Tulos muutettiin myöhemmin Briggsin kärähdettyä kielletyistä aineista.

## Lähteet
Olkainmatti

**Olkainmatti** tai **epolettimatti** tarkoittaa mattia, jossa toinen osapuoli tekee matin kuningattarella vastustajan tornien ollessa kuninkaan vieressä kuin olkaimina tukkimassa kuninkaan pakoruudut. Matti tapahtuu yleensä juuri viimeisellä rivillä. Olkainmatti-termiä voidaan käyttää myös, vaikka kuninkaan pakoruutuja tukkisi joku tai jotkut muut nappulat kuin tornit. Peleissä olkainmatti esiintyy hyvin harvoin. 

## Olkainmatti peleissä
* Van Wely–Morozevich, Wijk aan Zee 2001
* Carlsen–Ernst, Wijk aan Zee 2004
Amelia Boynton Robinson

**Amelia Platts Boynton Robinson** (18. elokuuta 1911 Georgia – 26. elokuuta 2015) oli afroamerikkalainen ihmisoikeusaktivisti. Hän saavutti jo nuorena mainetta naisten äänioikeuden puolestapuhujana. 

Robinson oli Alabaman ensimmäisenä demokraattinaisena ehdolla liittovaltion kongressiin vuonna 1964. Hän sai kymmenen prosenttia äänistä.

Robinson osallistui Selmasta Montgomeryyn -marsseihin, joista yksi, 7. maaliskuuta 1965 järjestetty, tuli tunnetuksi ”Bloody Sundayna”. Robinson kuului Lyndon LaRouchen Schiller Instituten johtohahmoihin.

## Lähteet
Carlos Alazraqui

**Carlos Jaime Alazraqui** (s. 20. heinäkuuta 1962 Yonkers, New York) on yhdysvaltalainen koomikko, imitaattori, ja ääninäyttelijä. Hän on näytellyt muun muassa televisiosarjassa *[[Reno 911!]]*.

## Elämäkerta
Alazraqui syntyi Yonkersissa New Yorkissa argentiinalaisille vanhemmille, mutta muutti jo nuorella iällä Concordiin Kaliforniaan. Pian hän kuitenkin muutti Sacramentoon, jossa hän opiskeli Cal State Sacramentossa ja osallistui kansainväliseen komediakilpailuun San Franciscossa. Hän voitti kilpailun osallistuttuaan neljättä kertaa ja muutti voittorahoillaan Los Angelesiin. Samalla alkoi hänen uransa koomikkona, imitaattorina ja ääninäyttelijänä.

## Filmografia
### Elokuvat

### Televisiosarjat

### Ääninäyttely videopeleissä

## Lähteet

## Aiheesta muualla
* TV.com 
* Comedy Central Comedians
Hänen rakastajattarensa

**Hänen rakastajattarensa** () on yhdysvaltalainen draamaelokuva vuodelta 1931. Se perustuu Edgar Selwynin kirjoittamaan Broadway-näytelmään *The Mirage* . Elokuvan käsikirjoituksen laati Lenore J. Coffee, ja sen ohjasi Clarence Brown. Elokuvan pääosissa näyttelevät Joan Crawford ja Clark Gable. *Hänen rakastajattarensa* on mustavalkoinen ja kestää noin 76 minuuttia. Suomessa elokuva tuli esitykseen syyskuussa vuonna 1932 . Tuotantoyhtiönä oli Metro-Goldwyn-Mayer.

## Juoni

*Hänen rakastajattarensa* kertoo Joan Crawfordin esittämästä Marian Martinista, joka ryhtyy rakastajattareksi Clark Gablen näyttelemälle varakkaalle lakimiehelle Mark Whitneylle.

## Näyttelijät

## Lähteet

## Aiheesta muualla
*
*
*''Hänen rakastajattarensa'' Mininovassa  
*''Hänen rakastajattarensa'' TCM Movie Databasessa 
*''Hänen rakastajattarensa'' An MGM Blogissa
*''Hänen rakastajattarensa'' Amazonissa
*''Hänen rakastajattarensa'' Legendary Joan Crawfordin sivuilla
Meritatar

**Meritatar** (*Polygonum oxyspermum*) on Itämeren hiekkarantojen yksivuotinen kasvi. Suomessa meritatar on hyvin uhanalainen ja erityisesti suojeltu laji, joka on rauhoitettu luonnonsuojeluasetuksella.

## Ulkonäkö ja koko
Meritatar muistuttaa suuresti pihatatarta (*P. aviculare*). Maanmyötäisesti suikertavat varret ovat helakan punaiset ja kasvavat 20–80 cm pitkiksi. Puhtaanvihreät lehdet ovat hyvin lyhytruotisia, kapeansoikeita ja 1,5–3,5 cm pitkiä. Kukat ovat punertavat, valkoreunaiset, halkaisijaltaan noin 3,5–5,4 mm. Meritatar kukkii Suomessa heinä-syyskuussa.

## Levinneisyys
Meritatarta tavataan Itämeren piirissä satunnaisesti Tanskan salmista Suomenlahdelle saakka. Laji on Itämeren alueella kotoperäinen. Meritatarta on myös tavattu Pohjois-Amerikasta, jossa se kuitenkin lienee tulokas.
Suomessa meritatarta on tavattu kaikkiaan yli 20 kasvupaikalta Ahvenanmaalta Kymenlaaksoon. Eniten esiintymiä tunnetaan Saaristomereltä. 1900-luvun loppupuolella laji väheni voimakkaasti ja nykyisin sitä tavataan enää Paraisten Jurmossa. Muualla Suomessa meritatar on tiettävästi esiintynyt viimeksi Pyhtään Kaunissaaressa 1990-luvulla.

## Elinympäristö
Meritattaren kasvupaikat ovat lähes aina hiekkaisilla merenrannoilla, joille ajautuu maihin rakkolevää. Rakkolevät toimivat tärkeinä kasvualustan lannoittajina. Meritattaren pähkylät pystyvät kellumaan pitkiä aikoja merivedessä, mikä mahdollistaa yksivuotisen kasvin leviämisen uusille elinalueille. Meritatar harvinaistui voimakkaasti 1980-lukuun mennessä. Syynä tähän oli rakkolevän voimakas väheneminen Itämeressä ja perinteisen rantalaidunnuksen loppuminen. Laji on myös hävinnyt hiekkarannoilta, jotka ovat voimakkaassa virkistyskäytössä.

## Lähteet
* Laine, Unto: *Meritatar*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 209–210.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* ITIS taksonomian lähde

### Viitteet

## Aiheesta muualla
* Kasviatlas 2022: Meritattaren levinneisyys Suomessa.
* Suomen Lajitietokeskus: Meritatar – ''Polygonum oxyspermum''
Monacon Grand Prix 1976

**[[Monacon Grand Prix]]** oli Formula 1 -sarjan osakilpailu, joka ajettiin Monacon katuradalla 30. toukokuuta 1976.

## Tulokset

## Muuta
*Paalupaikka: Niki Lauda - 1.29,65
*Nopein kierros: Clay Regazzoni - 1.30,28 kierroksella 60

## Lähteet
Ultima V

**Ultima V: Warriors of Destiny** on Origin Systemsin kehittämä ja alun perin 1988 julkaisema *[[Ultima]]*-tietokoneroolipelisarjan videopeli.

## Tarina
Lord British on kadonnut matkallaan Underworldissa, ja tyrannimainen Lord Blackthorn on anastanut vallan. Blackthorn vaatii kahdeksan hyveen tiukkaa noudattamista, kuolemantuomion uhalla. Samaan aikaan kolme Shadowlordeina tunnettua olentoa terrorisoi maaseutua. Avatarin ystävät kutsuvat hänet Britanniaan eliminoimaan Shadowlordit, syöksemään Blackthornin vallasta ja etsimään Lord Britishin.

## Aiheesta muualla
*
Uinti kesäolympialaisissa 1992

**Vuoden [[1992]] [[kesäolympialaiset|kesäolympialaisissa]]**, Espanjan Barcelonassa, **uitiin** yhteensä 31 uintimatkaa.

## Mitalistit
### Miehet

### Naiset

## Mitalitaulukko

## Lähteet
*Kansainvälisen Olympiakomitean tulostietokanta

## Aiheesta muualla
Eero Koskela

**Eero Johannes Koskela** (1915, Pentinkulma–1940, Vuosalmi) on Väinö Linnan romaanitrilogiassa Täällä Pohjantähden alla Koskelan Akselin ja Elinan toinen poika. Eero kuvataan hiljaiseksi ja rauhalliseksi henkilöksi. Eero osallistuu talvisotaan yhdessä veljiensä Vilhon ja Voiton kanssa. Eero kaatuu Karjalankannaksella Vuosalmella erään Vuoksen saaren valtausyrityksessä. Eeron ruumis jäi päiväksi vihollisille, mutta Vuoksen takaisinvaltausyrityksessä se saatiin takaisin.
Pahtaketokeltto

**Pahtaketokeltto** eli **pahtakeltto** (*Crepis tectorum* subsp. *nigrescens*) on kelttojen sukuun ja asterikasvien heimoon kuuluva laajalle levinnyt pohjoisen kasvialalaji. Suomessa pahtakeltto on erittäin uhanalainen (EN), erityisesti suojeltu ja rauhoitettu laji.

## Ulkonäkö ja koko

Pahtakeltto on ketokelton (*Crepis tectorum*) alalaji ja muistuttaa sitä läheisesti. Ketokeltot ovat monimuotoisia ja monirotuisia ja niiden taksonomia tunnetaan huonosti.

Pahtakeltto on matalakasvuinen. Sen lehdet ovat lähes kaljuja. Ruusukelehdet ovat isohampaisia, pariliuskaisia ja muodostavat maanmyötäisen ruusukkeen kasvin tyvelle. Kukintavaiheessa ruusukelehdet ovat yleensä kuihtuneet. Varsilehdet ovat leveähkötyvisiä, kapeita ja lähes hampaattomia. Halkaisijaltaan parisenttiset keltaiset mykerökukat kasvavat haarovan varren latvassa.

## Levinneisyys
Pahtakelton levinneisyysalue on laaja, ulottuen Fennoskandian itäosista Venäjän pohjoisosien kautta Luoteis-Siperiaan. Lajin ainoat esiintymispaikat Suomessa ovat Sallassa Oulangan kansallispuistossa ja Utsjoella Kevon luonnonpuistossa.

## Elinympäristö
Suomessa pahtakeltto kasvaa Sallassa kalkkipitoisten kallioseinämien rapautumapintaisilla hyllyillä sekä Utsjoella graniittigneissialustoilla. Kasvupaikkojen on oltava avoimia. Vaikka pahtakelton esiintymät Suomessa sijaitsevat suojelualueilla, niitä uhkaavat kasvupaikkojen umpeenkasvu, laiton keräily sekä kaivostoiminta.

## Lähteet
* Jäkäläniemi, Anne: *Pahtakeltto*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 126.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2022: Pahtaketokelton levinneisyys Suomessa.
John Grimsley

**John Grimsley** (25. helmikuuta 1962 – 6. helmikuuta 2008) oli yhdysvaltalainen amerikkalaisen jalkapallon pelaaja. Hän syntyi Cantonissa, Ohiossa, ja pelasi yliopistotasolla Kentuckyssä. 

Grimsley aloitti NFL-uransa vuonna 1984 pelaajana Houston Oilersissa, jossa hän pysyi 1990-luvun alkuun ennen siirtymistään Miami Dolphinsissa.

Grimsley kuoli ampumatapaturmassa kotonaan Missouri Cityssä 45-vuotiaana.

## Lähteet
Jordan EJ10

**Jordan EJ10** oli britti Mike Gascoynen suunnittelema auto, jolla Jordan kilpaili kaudella 2000. Autoa ajoivat edelliskaudella hyvin menestynyt saksalainen Heinz-Harald Frentzen ja italialainen Jarno Trulli. Auto käytti Bridgestonen renkaita ja siinä oli Mugen Hondan V10 -moottori. Jarrut valmisti Brembo.

Kauden alussa näytti siltä että talli olisi saamassa jatkoa edelliskauden hyvälle menestykselle, kun Australian GP:ssa Frentzen johti kilpailua hetken aikaa. Kaikki muuttui kuitenkin nopeasti, kun molemmat autot joutuivat keskeyttämään. Seuraavaksi ajetussa Brasilian GP:ssa molemmat autot ylsivät pisteille, kun Frentzen oli kolmas ja Trulli neljäs. Britannian GP:ssa Trulli sijoittui kuudenneksi ja Espanjan GP:ssa Frentzen ajoi samalle sijalle. Kahden pisteettömän kilpailun jälkeen Kanadan ja Ranskan GP:ssa Trulli sijoittui molemmissa kuudenneksi. Tämän jälkeen hän ei enää kyennyt saavuttamaan pisteitä loppukauden aikana.

Talli ilmoitti tuovansa radoille Saksan GP:hin EJ10-autonsa uuden B-version. Aluksi B-versio oli suunniteltu otettavan käyttöön jo Itävallan GP:ssa, mutta talli halusi kuitenkin vielä testata autoa lisää. B-versiota oli muutettu niin paljon, että tallin piti käytättää se FIA:n pakollisissa törmäystesteissä.

Frentzen katkaisi kuuden kilpailun mittaisen pisteettömän kautensa yltäessään kuudenneksi Unkarin ja Belgian GP:ssa. Yhdysvaltain GP:ssa Frentzen ajoi viimeistä kertaa kaudella pisteille sijoittumalla kolmanneksi. Samalla alkoi kolme vuotta kestänyt palkintopalliton ajanjakso. Giancarlo Fisichella katkaisi sen kaudella 2003.

Jordan sijoittui kauden päätteeksi valmistajien MM-sarjassa kuudenneksi. MM-pisteitä talli kokosi 17 kappaletta. Edellisen kerran talli sijoittui yhtä heikosti kaudella 1995.

## Formula 1 -tulokset

**Lihavointi** tarkoittaa paalupaikkaa, *kursivointi* kilpailun nopeinta kierrosta.

B = Kilpailu ajettiin autolla EJ10B

## Aiheesta muualla

* Jordan EJ10 - The Formula One DataBase 
* Jordan EJ10B - The Formula One DataBase
* Jordan EJ10/EJ10B - ChicaneF1
* Jordan EJ10/EJ10B - F1Olivier